Abhängigkeit (Medizin)
Abhängigkeit, in dr Umgangssprooch Sucht (vo germ. suhti-, ahd. suht, suft, mhd. suht) goot uf „sieche“ (ahd. siuchan, mhd. siechen - s Liide an ere Chranket, zrugg) bezäichnet in dr Medizin s Verlange, immer wider e bestimmte Zuestand z erlääbe, ooni dass mä vil gege das cha mache, au wenn dr Verstand sich vo däm Verlange wett befreije.  E Sucht macht s schweer bis ummööglig d Persönlikäit frei z entfalte und macht die soziale Bindige und Schanse vom Süchtige kabutt. In de Fachgebiet Psüchologii und Psüchiatrii wärde verschidigi Forme vo Abhängigkäit beschriibe:
 Abhängikäitssündrom dur psüchotropi Substanze (Abhängigkäit wo an Substanze bunde isch, stoffligi Abhängigkäit),
 Schädlige Gebruuch vo Substanze, wo körperlig kä Abhängigkäit erzüüge,
 Abhängikäit, wo nid an e Substanz bunde isch (nitstoffligi Abhängigkäit), und
 Co-Abhängikäit, wenn was Bezugspersone mache oder nid mache d Abhängigkäit, wo an Substanze bunde isch, von ere Person sterker macht.
In e Hufe offizielle und inoffizielle Iirichdige wird dr Begriff „Sucht“ allerdings immer no verwändet.

Zu de bekanntere Sücht ghöört d Abhängikäit vo legale Drooge wie Dubak und Alkohol, vo illegale Drooge wie Kokain oder Heroin, wo körperlig abhängig mache, aber au vo wäichere Drooge wie Kannabis, wo sich e psüchischi Abhängikäit cha entwiggle, und Abhängikäite, wo nid an Substanze bunde si, wie d Spiilsucht.

Litratuur 
 
 Michael Klein: Kinder und Suchtgefahren. Risiken - Prävention - Hilfen. Verlag Schattauer, 2007, ISBN 978-3-7945-2318-4.
 Rainer Thomasius, Michael Schulte-Markwort, Udo J. Küstner, Peter Riedesser: Suchtstörungen im Kindes- und Jugendalter: Das Handbuch: Grundlagen und Praxis. Verlag Schattauer, 2008, ISBN 978-3-7945-2359-7.
 Christoph Möller: Drogenmissbrauch im Jugendalter. Ursachen und Auswirkungen. Vandenhoeck & Ruprecht; 3. Uflaag. 2009, ISBN 978-3-525-46228-7.
 Ambros Uchtenhagen & Walter Zieglgänsberger; Suchtmedizin, Urban & Fischer Verlag, ISBN 3-437-21780-1
 S3-Leitlinie Psychosoziale Therapien bei schweren psychischen Erkrankungen In AWMF online (Stand: 25. Oktober 2012)
 D Zitschrift [https://web.archive.org/web/20150408094337/http://www.dhs.de/publikationen.html Sucht – Zeitschrift für Wissenschaft und Praxis] vo dr Dütsche Hauptstell für Suchtfrooge erschiint säggs Mol im Joor.

Weblingg 
 Deutsche Gesellschaft für Suchtforschung und Suchttherapie e.V
 Deutsche Hauptstelle für Suchtfragen e. V.
 Deutsche Gesellschaft für Suchtmedizin e. V.
 Einträge im NIH-Studienregister

Fuessnoote 

Psychologii
Chrankheit
Gsellschaft